sukhrobnurali/uzbek-legal-corpus huggingface dataset:
Oʻzbekiston Respublikasi Davlat veterinariya qoʻmitasi faoliyatini tashkil etish chora-tadbirlari toʻgʻrisida
(resolution, 2023-06-12)

Oʻzbekiston Respublikasi Prezidentining 2017-yil 1-iyundagi “Davlat veterinariya xizmati boshqaruvi tizimini tubdan takomillashtirish chora-tadbirlari toʻgʻrisida” PF-5067-sonli Farmoni ijrosi hamda Oʻzbekiston Respublikasi Davlat veterinariya qoʻmitasining faoliyatini samarali tashkil etishni taʼminlash maqsadida: 3. Oʻzbekiston Respublikasi Davlat veterinariya qoʻmitasi va uning tarkibiy boʻlinmalarini tashkil etish bilan bogʻliq tashkiliy tadbirlarni amalga oshirishga koʻmaklashish va muvofiqlashtirish Komissiyasi 12-ilovaga* muvofiq tashkil etilsin. 4. 2017 — 2021-yillarda Oʻzbekiston Respublikasi Davlat veterinariya xizmati faoliyatini takomillashtirish chora-tadbirlari Dasturi (keyingi oʻrinlarda — chora-tadbirlar Dasturi) 13-ilovaga* muvofiq tasdiqlansin. Oʻzbekiston Respublikasi Davlat veterinariya qoʻmitasi, Oʻzbekiston Respublikasi Qishloq xoʻjaligi vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari rahbarlari zimmasiga chora-tadbirlar Dasturida koʻrsatilgan tadbirlarning oʻz vaqtida bajarilishini tashkil etish yuzasidan shaxsiy javobgarlik yuklansin. 7. Oʻzbekiston Respublikasi Vazirlar Mahkamasi bir oy muddatda: Oʻzbekiston Respublikasi Davlat veterinariya qoʻmitasi toʻgʻrisidagi nizomni; Oʻzbekiston Respublikasi Davlat veterinariya qoʻmitasi veterinariya xizmatini rivojlantirish jamgʻarmasining mablagʻlaridan foydalanish va shakllantirish tartibi toʻgʻrisidagi nizomni tasdiqlasin. 8. Quyidagilar: Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasining markaziy apparati Toshkent shahri, Kichik Halqa yoʻli koʻchasi, 21a-uy manziliga; Davlat chegarasi va transportdagi davlat veterinariya nazorati boshqarmasi Toshkent shahri, Kichik halqa yoʻli koʻchasi, 21a-uy manziliga; Respublika hayvonlar kasalliklari tashxisi va oziq-ovqat mahsulotlari xavfsizligi markazi Toshkent shahri, A.Yunusov koʻchasi, 1a-uy manziliga; Veterinariya dori vositalari, ozuqabop qoʻshimchalar sifati va muomalasi nazorati boʻyicha Davlat ilmiy markazi Toshkent shahri, Diydor koʻchasi, 100-uy manziliga; Veterinariya ilmiy-tadqiqot instituti Samarqand viloyati, Toyloq tumani, Toyloq qoʻrgʻoni, Al-Beruniy koʻchasi, 35-uy manziliga joylashtirilsin. 9. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Oʻzbekiston Respublikasi Davlat veterinariya qoʻmitasini belgilangan tartibda zarur aloqa vositalari, shu jumladan, hukumat aloqa vositalari bilan taʼminlasin. 10. Oʻzbekiston Respublikasi Davlat veterinariya qoʻmitasi Oʻzbekiston Respublikasi Adliya vazirligi boshqa manfaatdor vazirliklar va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 11. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev zimmasiga yuklansin.
Oʻzbekiston Respublikasi, bir tomondan, va Yevropa Hamjamiyatlari hamda ularga aʼzo-davlatlar, ikkinchi tomondan, oʻrtasida sheriklik taʼsis etuvchi Sherikchilik va Hamkorlik toʻgʻrisidagi Bitimga ikki tomonlama toʻqimachilik Shartnomasining amal muddati tugaganini hisobga olib Bitim qoidalarining toʻqimachilik mahsulotlarining ikki tomonlama savdosiga kengroq koʻlamda qoʻllash maqsadida Bitimga oʻzgartirish qiritish toʻgʻrisida Bayonnoma (Toshkent, 2011-yil 7-aprel) ratifikatsiya qilish haqida
(law, 2017-06-01)

Oʻzbekiston Respublikasi, bir tomondan, va Yevropa Hamjamiyatlari hamda ularga aʼzo-davlatlar, ikkinchi tomondan, oʻrtasida sheriklik taʼsis etuvchi Sherikchilik va Hamkorlik toʻgʻrisidagi Bitimga ikki tomonlama toʻqimachilik Shartnomasining amal muddati tugaganini hisobga olib Bitim qoidalarining toʻqimachilik mahsulotlarining ikki tomonlama savdosiga kengroq koʻlamda qoʻllash maqsadida Bitimga oʻzgartirish qiritish toʻgʻrisida Bayonnoma (Toshkent, 2011-yil 7-aprel) ratifikatsiya qilinsin.
Oʻzbekiston Respublikasi Adliya vazirligi qoshidagi Yuristlar malakasini oshirish markazining ustaviga oʻzgartirish kiritish, shuningdek Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash toʻgʻrisida (“Oʻzbekiston Respublikasi Sudyalar oliy kengashi toʻgʻrisida”gi Oʻzbekiston Respublikasining Qonuni)
(law, 2019-06-28)

“Oʻzbekiston Respublikasi Sudyalar oliy kengashi toʻgʻrisida”gi Oʻzbekiston Respublikasining Qonuniga muvofiq Vazirlar Mahkamasi qaror qiladi: 1. Vazirlar Mahkamasining 2012-yil 12-iyuldagi 212-son qarori bilan tasdiqlangan Oʻzbekiston Respublikasi Adliya vazirligi qoshidagi Yuristlar malakasini oshirish markazining ustavi (Oʻzbekiston Respublikasi QHT, 2012-y., 29-son, 330-modda) 29-bandining ikkinchi xatboshisi quyidagi tahrirda bayon etilsin: “Oʻqish (stajirovka) natijalariga koʻra Markaz tomonidan Oʻzbekiston Respublikasi Sudyalar oliy kengashiga, Oʻzbekiston Respublikasi Oliy sudiga sudya lavozimlarida ishlash uchun nomzodning nazariy va amaliy tayyorgarligi toʻgʻrisidagi xulosa taqdim etiladi”. 2. Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 3. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 2. Vazirlar Mahkamasining “Oʻzbekiston Respublikasi Prezidenti huzuridagi Sudyalarni tanlash va lavozimlarga tavsiya etish boʻyicha oliy malaka komissiyasi faoliyatini moliyaviy va moddiy-texnikaviy jihatdan taʼminlash chora-tadbirlari toʻgʻrisida” 2006-yil 10-apreldagi 61-son qarori (Oʻzbekiston Respublikasi QT, 2006-y., 15-son, 125-modda). 3. Vazirlar Mahkamasining “Vazirlar Mahkamasining “Oʻzbekiston Respublikasi Prezidenti huzuridagi Sudyalarni tanlash va lavozimlarga tavsiya etish boʻyicha oliy malaka komissiyasi faoliyatini moliyaviy va moddiy- texnikaviy jihatdan taʼminlash chora-tadbirlari toʻgʻrisida”gi 2006-yil 10-apreldagi 61-son qaroriga oʻzgartirish kiritish haqida” 2013-yil 5-fevraldagi 28-son qarori (Oʻzbekiston Respublikasi QT, 2013-y., 6-son, 69-modda). 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasining “Oʻzbekiston Respublikasining Budjet kodeksini tasdiqlash toʻgʻrisida” 2013-yil 26-dekabrdagi OʻRQ-360-son hamda “Soliq va budjet siyosatining 2016-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining Soliq kodeksiga oʻzgartish va qoʻshimchalar kiritish toʻgʻrisida” 2015-yil 31-dekabrdagi OʻRQ-398-son qonunlari)” 2016-yil 26-apreldagi 122-son qaroriga (Oʻzbekiston Respublikasi QT, 2016-y., 4-son, 28-modda) 1-ilovaning 80-bandi.
M.V. Lomonosov nomidagi Moskva davlat universitetining Toshkent shahridagi filialiga qabul qilish toʻgʻrisida
(resolution, 2017-05-31)

M.V. Lomonosov nomidagi Moskva davlat universitetining Toshkent shahridagi filialida oliy maʼlumotli yuqori malakali mutaxassislar tayyorlashni taʼminlash hamda mamlakatni ijtimoiy-iqtisodiy rivojlantirishda iqtidorli yoshlar salohiyatidan samarali foydalanish maqsadida Vazirlar Mahkamasi qaror qiladi: 1. 2017/2018 oʻquv yilidan boshlab M.V. Lomonosov nomidagi Moskva davlat universitetining Toshkent shahridagi filialiga: a) quyidagi taʼlim yoʻnalishlari boʻyicha har yili 100 nafar bakalavr: “Amaliy matematika va informatika” yoʻnalishi boʻyicha — 50 nafar, shu jumladan davlat grantlari boʻyicha — 20 nafar; “Psixologiya” yoʻnalishi boʻyicha — 50 nafar, shu jumladan davlat grantlari boʻyicha — 20 nafar; b) quyidagi taʼlim mutaxassisliklari boʻyicha 20 kishidan iborat magistrlar: “Amaliy matematika va informatika (magistratura dasturlari boʻyicha)” — 10 nafar, shu jumladan davlat grantlari boʻyicha — 4 nafar; “Psixologiya (magistratura dasturlari boʻyicha)” — 10 nafar, shu jumladan davlat grantlari boʻyicha 4 nafar. 2. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Taʼlim va fan masalalari axborot-tahlil departamentiga yuklansin.
Oʻzbekiston Respublikasi Konstitutsiyasining ayrim moddalariga oʻzgartishlar kiritish toʻgʻrisida (80, 93, 108 va 109-moddalariga)
(constitution, 2017-05-31)

“108-modda. Oʻzbekiston Respublikasi Konstitutsiyaviy sudi qonun chiqaruvchi va ijro etuvchi hokimiyat hujjatlarining Konstitutsiyaga muvofiqligi toʻgʻrisidagi ishlarni koʻradi
Oʻzbekiston Respublikasi Konstitutsiyaviy sudi Oʻzbekiston Respublikasi Prezidentining taqdimiga binoan Oʻzbekiston Respublikasi Oliy Majlisining Senati tomonidan Oʻzbekiston Respublikasi Sudyalar oliy kengashi tavsiya etgan siyosat va huquq sohasidagi mutaxassislar orasidan, Qoraqalpogʻiston Respublikasining vakilini qoʻshgan holda saylanadi. Oʻzbekiston Respublikasining Konstitutsiyaviy sudi oʻz tarkibidan Oʻzbekiston Respublikasi Konstitutsiyaviy sudining raisini va uning oʻrinbosarini saylaydi.

109. Oʻzbekiston Respublikasi Konstitutsiyaviy sudi:
1) Oʻzbekiston Respublikasi qonunlarining va Oʻzbekiston Respublikasi Oliy Majlisi palatalari qarorlarining, Oʻzbekiston Respublikasi Prezidenti farmonlari, qarorlari va farmoyishlarining, hukumat, mahalliy davlat hokimiyati organlari qarorlarining, Oʻzbekiston Respublikasi davlatlararo shartnomaviy va boshqa majburiyatlarining Oʻzbekiston Respublikasining Konstitutsiyasiga muvofiqligini aniqlaydi; 2) Oʻzbekiston Respublikasining Prezidenti tomonidan imzolanguniga qadar Oʻzbekiston Respublikasi konstitutsiyaviy qonunlarining, Oʻzbekiston Respublikasi xalqaro shartnomalarini ratifikatsiya qilish toʻgʻrisidagi Oʻzbekiston Respublikasi qonunlarining Oʻzbekiston Respublikasining Konstitutsiyasiga muvofiqligini aniqlaydi; 3) Qoraqalpogʻiston Respublikasi Konstitutsiyasining Oʻzbekiston Respublikasining Konstitutsiyasiga, Qoraqalpogʻiston Respublikasi qonunlarining Oʻzbekiston Respublikasining qonunlariga muvofiqligi toʻgʻrisida xulosa beradi; 4) Oʻzbekiston Respublikasining Konstitutsiyasi va qonunlari normalariga sharh beradi; 5) Oʻzbekiston Respublikasi Oliy sudining muayyan ishda qoʻllanilishi lozim boʻlgan normativ-huquqiy hujjatlarning Oʻzbekiston Respublikasining Konstitutsiyasiga muvofiqligi toʻgʻrisida sudlar tashabbusi bilan kiritilgan murojaatini koʻrib chiqadi; 6) konstitutsiyaviy sudlov ishlarini yuritish amaliyotini umumlashtirish natijalari yuzasidan har yili Oʻzbekiston Respublikasi Oliy Majlisi palatalariga va Oʻzbekiston Respublikasi Prezidentiga mamlakatdagi konstitutsiyaviy qonuniylikning holati toʻgʻrisida axborot taqdim etadi; 7) Oʻzbekiston Respublikasining Konstitutsiyasi va qonunlari bilan berilgan vakolati doirasida boshqa ishlarni koʻrib chiqadi. Konstitutsiyaviy sudning hujjati rasmiy eʼlon qilingan kundan eʼtiboran kuchga kiradi. Konstitutsiyaviy sudning hujjati qatʼiy va uning ustidan shikoyat qilinishi mumkin emas. Konstitutsiyaviy sudni tashkil etish va uning faoliyati tartibi qonun bilan belgilanadi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi. Oʻzbekiston Respublikasi Konstitutsiyaviy sudi amaldagi tarkibining vakolatlari ushbu Qonun kuchga kirgan paytdan eʼtiboran tugatilgan hisoblanadi.
“Auksion va tanlov savdolarida sotilgan iqtisodiy nochor korxonalar boʻyicha tijorat banklari tomonidan investitsiya majburiyatlarini bajarilishi yuzasidan monitoring yuritish tartibi toʻgʻrisida nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2018-07-12)

Oʻzbekiston Respublikasi Prezidentining 2017-yil 18-apreldagi PF-5016-son “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasini tashkil etish toʻgʻrisida”gi va 2017-yil 20-apreldagi PF-5022-son “Iqtisodiy nochor korxonalarni qoʻllab-quvvatlash mexanizmlarini yanada kengaytirish hamda tijorat banklarining koʻchmas mulk obyektlari negizida yangi ishlab chiqarish quvvatlarini tashkil etishni ragʻbatlantirish chora-tadbirlari toʻgʻrisida”gi farmonlariga muvofiq Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Oʻzbekiston Respublikasi Markaziy banki Boshqaruvi va Oʻzbekiston Respublikasi Iqtisodiyot vazirligi qaror qiladi: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi, Markaziy banki Boshqaruvi va Iqtisodiyot vazirligining 2010-yil 31-dekabrdagi 6, 42/2, 1-son “Auksion va tanlov savdolarida sotilgan iqtisodiy nochor korxonalar boʻyicha tijorat banklari tomonidan investitsiya majburiyatlarini bajarilishi yuzasidan monitoring yuritish tartibi toʻgʻrisida nizomni tasdiqlash haqida”gi qaroriga (roʻyxat raqami 2181, 2011-yil 13-yanvar) (Oʻzbekiston Respublikasi qonun hujjatlari toʻplami, 2011-yil, 1-2-son, 18-modda) ilovaga muvofiq oʻzgartirishlar kiritilsin. 2. Mazkur qaror 2017-yil 1-iyuldan kuchga kiradi. 1. Nomi va 1-banddagi “Auksion va tanlov” degan soʻzlar “Tanlov” degan soʻz bilan almashtirilsin. 2. Muqaddimadan “(Oʻzbekiston Respublikasi qonun hujjatlari toʻplami, 2008-y., 49-son, 479-modda)” degan soʻzlar chiqarib tashlansin. 3. Nizomda: a) nomi, 1, 2 va 3-ilovalarning ilova belgisidagi “Auksion va tanlov” degan soʻzlar “Tanlov” degan soʻz bilan almashtirilsin; b) muqaddima quyidagi tahrirda bayon etilsin: “Mazkur Nizom Oʻzbekiston Respublikasi Prezidentining 2008-yil 19-noyabrdagi F-4010-sonli “Iqtisodiy nochor korxonalarni tijorat banklariga sotish tartibini tasdiqlash toʻgʻrisida”gi farmoyishiga muvofiq tanlov savdolarida sotilgan iqtisodiy nochor korxonalar boʻyicha tijorat banklari tomonidan qabul qilingan investitsiya majburiyatlari bajarilishi yuzasidan monitoring olib borishni tartibga soladi.”; v) 1-bandda: ikkinchi xatboshidagi “korxonalar mol-mulkini” degan soʻzlar “korxonalarni” degan soʻz bilan almashtirilsin; uchinchi xatboshidagi “Oʻzbekiston Respublikasining Xususiylashtirish, monopoliyadan chiqarish” degan soʻzlar “Oʻzbekiston Respublikasi Xususiylashtirilgan korxonalarga koʻmaklashish” degan soʻzlar bilan almashtirilsin; beshinchi xatboshidan “auksion va” degan soʻzlar chiqarib tashlansin; oltinchi xatboshi chiqarib tashlansin; yettinchi — toʻqqizinchi xatboshilar tegishli ravishda oltinchi — sakkizinchi xatboshilar deb hisoblansin.
Aktuar xizmatlarini koʻrsatish tartibi toʻgʻrisidagi nizomga oʻzgartirishlar kiritish haqida
(order, 2017-05-30)

Oʻzbekiston Respublikasining “Sugʻurta faoliyati toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2009-yil 7-apreldagi 42-son buyrugʻi (roʻyxat raqami 1975, 2009-yil 26-iyun) (Oʻzbekiston Respublikasi qonun hujjatlari toʻplami, 2009-y., 26-son, 309-modda) bilan tasdiqlangan Aktuar xizmatlarini koʻrsatish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 14-band quyidagi tahrirda bayon etilsin: “14. Aktuar hisoboti ikki nusxada tuziladi (buyurtmachi va aktuar tashkilot uchun bittadan), aktuar xizmatlarini bevosita koʻrsatgan aktuariy tomonidan imzolanadi, aktuar tashkilotning rahbari tomonidan imzolanadi va ushbu tashkilotning muhri bilan (muhr mavjud boʻlgan taqdirda) tasdiqlanadi. Aktuar hisobotining varaqlari raqamlangan, tikilgan va aktuar tashkilotning muhri bilan (muhr mavjud boʻlgan taqdirda) tasdiqlangan boʻlishi lozim.”. 2. 25-band quyidagi tahrirda bayon etilsin: “25. Aktuar xulosasi ikki nusxada tuziladi (buyurtmachi va aktuar tashkilot uchun bittadan), aktuar xizmatlarini bevosita koʻrsatgan aktuariy tomonidan imzolanadi, aktuar tashkilot rahbari tomonidan imzolanadi va ushbu tashkilotning muhri bilan (muhr mavjud boʻlgan taqdirda) tasdiqlanadi. Aktuar xulosasining varaqlari raqamlangan, tikilgan va aktuar tashkilotning muhri bilan (muhr mavjud boʻlgan taqdirda) tasdiqlangan boʻlishi lozim.”.
Oʻzbekiston Respublikasi Favqulodda vaziyatlar vazirligi toʻgʻrisida Nizomga oʻzgartirish kiritish toʻgʻrisida
(resolution, 2017-08-14)

Oʻzbekiston Respublikasi Prezidentining “Oʻzbekiston Respublikasining vazirliklari, idoralari va tashkilotlarining maxsus kiyim-bosh formasini ishlab chiqish, standartlashtirish, tasdiqlash va tayyorlash mexanizmini tartibga solish chora-tadbirlari toʻgʻrisida” 2017-yil 27-fevraldagi PQ–2800-son qarorini bajarish yuzasidan Vazirlar Mahkamasi qaror qiladi: 1. Vazirlar Mahkamasining 1996-yil 11-apreldagi 143-son qarori bilan tasdiqlangan Oʻzbekiston Respublikasi Favqulodda vaziyatlar vazirligi toʻgʻrisida nizomning 16-bandi quyidagi tahrirda bayon etilsin: “16. Favqulodda vaziyatlar vazirligining shaxsiy tarkibi Oʻzbekiston Respublikasi Prezidenti tomonidan tasdiqlanadigan maxsus kiyim-bosh formasiga, emblemaga va farqlovchi belgilarga ega boʻladi. Favqulodda vaziyatlar vazirligining texnika va transport vositalari uning emblemasi tushirilgan holda maxsus rangga boʻyaladi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev zimmasiga yuklansin.
“Farg'ona kimyo zavodi” MChJ mahsulotlarining raqobatbardoshligini oshirish chora-tadbirlari toʻgʻrisida
(resolution, 2017-05-29)

“Farg'ona kimyo zavodi” MChJning ishlab chiqarish quvvatlarini ish bilan taʼminlash, qoʻshimcha eksportini tashkil etish va valyuta tushumini koʻpaytirishni taʼminlash, respublika iqtisodiyotining oʻzaro bogʻliq tarmoqlarida ish bilan bandlikni oshirishni ragʻbatlantirish maqsadida Vazirlar Mahkamasi qaror qiladi: 1. Quyidagilar maʼlumot uchun qabul qilinsin: 2017-yilda paxta linti ishlab chiqarish va uni respublika korxonalariga yetkazib berish balansiga muvofiq “Farg'ona kimyo zavodi” MChJga toʻgʻridan toʻgʻri shartnomalar boʻyicha 15,0 ming tonna hajmida paxta linti yetkazib berish nazarda tutilgan; 2017-yil yanvar — aprel oylari davrida “Oʻzpaxtasanoat” AJ korxonalari tomonidan toʻgʻridan toʻgʻri shartnomalar boʻyicha realizatsiya qilinmagan hajmlar hisobiga birja savdolari orqali 3,75 ming tonna paxta linti belgilangan tartibda realizatsiya qilingan; 2017-yil oxirigacha “Farg'ona kimyo zavodi” MChJga toʻgʻridan toʻgʻri shartnomalar boʻyicha 11,25 ming tonna paxta linti yetkazib berish taʼminlanadi, shu jumladan ulardan 7,5 ming tonna paxta sellyulozasi ishlab chiqariladi, ularning 2,0 ming tonnasi atsetat ipi ishlab chiqarish uchun “Fargʻanaazot” AJga yetkazib beriladi va 5,5 ming tonnasi eksport qilinadi. 2. Belgilansinki, “Farg'ona kimyo zavodi” MChJga paxta linti yetkazib berish “Oʻzpaxtasanoat” AJning tegishli hududiy filiallari bilan tuziladigan toʻgʻridan toʻgʻri shartnomalar boʻyicha quyidagi hajmlarda amalga oshiriladi: 3,0 ming tonnasi — toʻlov kunidagi Oʻzbekiston Respublikasi Markaziy banki kursi boʻyicha ekvivalentdagi milliy valyutaga, bir tonnasi uchun 400 AQSh dollaridan; 8,25 ming tonnasi — erkin konvertatsiya qilinadigan valyutaga, bir tonnasi uchun 400 AQSh dollaridan. 3. Oʻzbekiston Respublikasi Iqtisodiyot vazirligi, Moliya vazirligi, “Oʻzkimyosanoat” AJ, “Farg'ona kimyo zavodi” MChJ Tashqi savdo vazirligi bilan birgalikda “Farg'ona kimyo zavodi” MChJ mahsulotlarining raqobatbardoshligini oshirishni taʼminlaydigan hamda sellyuloza ishlab chiqarish tannarxini pasaytiradigan tadbirlarni bir oy muddatda ishlab chiqsinlar va tasdiqlasinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov va Oʻzbekiston Respublikasi Bosh vazirining oʻrinbosari — Qishloq va suv xoʻjaligi vaziri Z.T. Mirzayev zimmasiga yuklansin.
“Pishgan gʻisht ishlab chiqaruvchi korxonalar tomonidan soliq imtiyozlari va preferensiyalarni qoʻllash tartibi toʻgʻrisidagi nizomni tasdiqlash toʻgʻrisida”gi qaror, shuningdek unga oʻzgartirishlar va qoʻshimchani oʻz kuchini yoʻqotgan deb topish haqida
(resolution, 2017-05-29)

Oʻzbekiston Respublikasi Soliq kodeksiga, Oʻzbekiston Respublikasi “Davlat soliq xizmati toʻgʻrisida”gi Qonunning 7-moddasiga va Oʻzbekiston Respublikasi Prezidentining 2009-yil 19-iyundagi PQ-1134-son “Devorbop materiallar ishlab chiqarishni koʻpaytirishni ragʻbatlantirish va sifatini yaxshilash borasidagi qoʻshimcha chora-tadbirlar toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1 Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi va Davlat soliq qoʻmitasining 2009-yil 22-iyuldagi 73, 2009-23-son “Pishgan gʻisht ishlab chiqaruvchi korxonalar tomonidan soliq imtiyozlari va preferensiyalarni qoʻllash tartibi toʻgʻrisidagi nizomni tasdiqlash toʻgʻrisida”gi qarori (roʻyxat raqami 1985, 2009-yil 24-iyul) (Oʻzbekiston Respublikasi qonun hujjatlari toʻplami, 2009-y., 30-31-son, 350-modda); Oʻzbekiston Respublikasi Moliya vazirligi va Davlat soliq qoʻmitasining 2011-yil 31-yanvardagi 4, 2011-1-son “Pishgan gʻisht ishlab chiqaruvchi korxonalar tomonidan soliq imtiyozlari va preferensiyalarni qoʻllash tartibi toʻgʻrisidagi nizomga oʻzgartirishlar va qoʻshimcha kiritish haqida”gi qarori (roʻyxat raqami 1985-1, 2011-yil 16-fevral) (Oʻzbekiston Respublikasi qonun hujjatlari toʻplami, 2011-y., 7-8-son, 69-modda). 2. Mazkur qaror Oʻzbekiston Respublikasi Vazirlar Mahkamasi huzuridagi Oʻzbekiston neft mahsulotlari va gazdan foydalanishni nazorat qilish davlat inspeksiyasi va Oʻzbekiston Respublikasi Elektr energetikada nazorat boʻyicha davlat inspeksiyasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.